  Туспуктэм: Алексей Арзамасцев Майя Бывальцева Йӧскалык ӵектосъёсты быдэстонлэн пайдалыкезъя Удмуртия кунын ньылетӥ инты басьтэ. Туннэ улосвылын 12 ӵектосъёс улонэ пыӵатӥсько. Со сярысь элькун кивалтэтлэн тӧроез Ярослав Семёнов 27-тӥ инвожое аппарат кенешонын вераз. 2022-тӥ арозь Удмуртиын 11 йӧскалык ӵектосъёс быдэсъяськизы, туэ куартолэзе эшшо одӥгез ватсаськиз – «Туризм и индустрия гостеприимства». Соосты элькунын улонэ пыӵатон понна 24 миллиард 880 миллион манет чакламын. Росси кивалтэтысь ӵектосъёсын ужанъя департамент котькуд толэзь улосвылъёслы ӵектосъёсты быдэсъян ласянь дунъет сётэ. « Удмуртия, кылсярысь, 280 параметъёсъя ивортон келя. Ар кутсконысен ми туж умой мынӥськом – кунысь вить азьветлӥсьёс пӧлы шедиськом » Ярослав Семёнов, Удмуртиысь кивалтэтлэн тӧроез Тужгес умой ужъемышъёс «Цифровая экономика» (100 процентлы быдэстӥське), «Малое и среднее предпринимательство» (99,47 процент), «Безопасные качетсвенные дороги» (98,24 процент) йӧскаылк ӵектосъёсъя. Со дыре ик «Экология» но «Демография» ӵектосъёсъя шугъяськонъёс вань. «Демография» ӵектосъя 15 нылпи садъёс пӧлысь одӥгез – Дэри ёросысь Юсь черкогуртысь 80 интылы ясли – уже кутымтэ на. Югдурез тупатон вылысь амалъёс кутӥсько, ивортӥз Ярослав Семёнов. Улосвыллэн тӧроез Александр Бречалов подрядчикъёсты умойгес быръёно шуыса алӥз. Азьвыл оскем ужъёсты кулэезъя быдэстымтэ огазеяськонъёс вылысь кутэмын медаз луэ, пусйиз со. Тегъёс: йӧскалыкӵектосъёс ЯрославСемёнов Удмуртия  